## Susana Camarero concreta la participació de la Generalitat en la pròxima edició de ‘Rebuild’, la fira més important de construcció industrialitzada d’Europa

*** La vicepresidenta primera es reunix amb el president de ‘Rebuild’ per a abordar el projecte de vivenda industrialitzada que impulsa el Consell i que s’exposarà en la fira
* ‘Rebuild’ és un esdeveniment líder en edificació que promou nous models constructius més sostenibles i digitals**

La vicepresidenta primera i consellera de Servicis Socials, Igualtat i Vivenda, Susana Camarero, ha mantingut una reunió de treball amb el president de ‘Rebuild’, David Martínez, per a tractar iniciatives relacionades amb la vivenda i amb la participació de la Comunitat Valenciana en la pròxima edició de ‘Rebuild’, un esdeveniment líder que tindrà lloc a Madrid del 23 al 25 d’abril, sobre industrialització, digitalització i sostenibilitat en la construcció.

Durant la trobada s’han abordat les actuacions dutes a terme per la Generalitat en matèria de vivenda, especialment les desplegades després de la dana, així com les incloses en el Pla VIU. En este sentit, Camarero ha recordat que la Generalitat destinarà més de 91 milions d’euros a la posada en marxa del pla de reconstrucció Vivenda DANA, que preveu la construcció de 200 vivendes industrialitzades en els municipis més afectats.

Així mateix, en la reunió s’ha plantejat la participació de la vicepresidenta en un dels panells del Congrés Nacional d’Arquitectura Avançada i Construcció 4.0, un esdeveniment inclòs en ‘Rebuild’, a on es discutixen els desafiaments actuals i futurs de la indústria de la construcció i que s’ha convertit en un fòrum internacional de referència en sostenibilitat i innovació del sector.

Fecha: 02/04/2025